**Kansellering av etablering av hundejorde**

I informasjon fra vellet, som ble sendt ut i mai, ble det informert om at vi var i ferd med å etablere et hundejorde som skulle stå klart til bruk våren 2020.   
Dessverre er det sterk motstand mot nevnte hundejorde blant et tosifret antall beboere i Høyden Huseierforening. Som følge av motstanden ble det avholdt ekstraordinær generalforsamling i Høyden huseierforening tirsdag 27. august, og der stemte flertallet nei til å etablere hundejordet som en prøveordning for ett år.

Hovedargumentasjonen fra Høyden HF mot etableringen gikk på frykt for støyproblematikk samt økt trafikkbelastning og parkering i Oppsjømarka.

På bakgrunn av dette har velstyret besluttet at vi ikke ønsker å etablere et tiltak som har fremskaffet så sterke reaksjoner fra så mange av vellets medlemmer. Dette har vært en vanskelig avgjørelse med tanke på at vi er klar over at et mindretall her stanser et prosjekt som ville vært til stor glede for et stort antall av vellets medlemmer.

Samtidig er det et overordnet mål for oss at samtlige huseierforeninger i vellet står bak de tiltakene vi etablerer, og dette ble avgjørende her.

**Vardåsen vel**